यसका साथै पर्यटन पनि यो प्रदेशको समृद्धिको एक बलियो सम्भावना भएको क्षेत्र हो । प्राकृतिक सौन्दर्य, ताल तलैया, कला संस्कृति, धार्मिक पर्यटनलाई प्रवद्र्धन गरी लाभ लिन सकिने सम्भावना पनि उत्तिकै छ । विश्व परिचित मानसरोवर कैलाश पर्वत जाने पहुँच मार्ग निर्माण गरी छ नम्बर प्रदेशलाई पर्यटन हवका रूपमा विकास गर्न सकिन्छ । नेपालको सबैभन्दा ठूलो ताल रारादेखि गहिरो ताल से–फोक्सुण्डो पनि हाम्रो प्रदेशमा छन् । यस्ता सम्भावनालाई प्रदेश सरकारले बेलैमा चिन्नु आवश्यक छ ।
